جیک لندن

جیک لندن  (پیدائش: 12 جنوری 1876ء - وفات: 22 نومبر 1916ء) امریکی ادیب، اپنے دور کے مقبول ترین ناول نگار، افسانہ نگار، صحافی اور مضمون نگار تھے۔

حالات زندگی 
جیک لندن 12 جنوری 1876ء کو سان فرانسسکو، کیلیفورنیا، ریاستہائے متحدہ امریکا میں پیدا ہوئے۔ لڑکپن سے ہی بڑے مہم جو تھے۔ 17 سال کی عمر می جہازوں کے عملے میں بھرتی ہو گئے اور جاپان چلے گئے۔ سمندر سے چوری چھپے موتی نکالتے رہے۔ ملک میں سونے کی دوڑ مچی تو اس میں بھی شریک ہو گئے۔ روس اور جاپان کی جنگ کے دوران اخباری نمائندہ بن کر پہنچ گئے اور 1914ء میں جنگی خبر رساں بن کر میکسیکو گئے۔ جنک لندن کی کہانیوں میں ان ہی مہموں اور تجربات کی عکاسی ہے۔ 1900ء سےاس کی کہانیاں چھپنی شروع ہوئیں۔ پہلے یہ رسالوں میں چھپیں۔ شروع کی کہانیوں میں سن آف وی وولف (Son of the Wolf) اور ٹیلس آف دی فار نارتھ (Tales of the Far North) کافی مشہور ہوئیں۔ کال آف دی وائلڈ (Call of the Wild) ان کی کتوں کے بارے میں کہانیاں ہیں۔ کتوں پر اتنی عمدہ کہانیاں اور کہیں نہیں ملتی ہیں۔ ان کی بعض کہانیان اس کی اپنی زندگی کے واقعات پر مبنی ہیں، ان میں اسموک بلو (Smoke Bellew)، مارٹن ایڈن (Martin Eden) وغیرہ قابلِ ذکر ہیں۔ جیک لندن کو کہانیوں کے لیے اس زمانے میں سب سے زیادہ ماوضہ ملتا تھا لیکن وہ ادیب کے علاوہ سوشلسٹ بھی تھے اور اس کے نزدیک اپنے لکھے ہوئے رسالوں کی افسانوں اور ناولوں کے مقابلہ میں زیادہ قدر تھی۔ جیک لندن نے ایک پچاس فٹ لمبی کشتی پر پورے کرہ ارض کا چکر بھی لگایا تھا۔ دی کروز آف دی اسمارک (The Cruise of the Smark) میں انہوں نے اس سفر کی تفصیل بڑے دلچسپ انداز میں لکھی ہے۔ ان کی تصنیفات کے علاوہ اس کی سوانح عمری بھی شائع ہوئی ہے۔ جیک لندن 22 نومبر 1916ء کو گلین ایلن، کیلیفورنیا میں انتقال کر گئے۔

مزید دیکھیے 
 انٹرنیٹ آرکائیو پر جیک لندن کی کتابیں
 جہانِ جیک لندن (تخلیقات کی مفصل معلومات
 جیک لندن کی کہانیاں (اصل جرائد سے اسکین شدہ)
 جیک لندن کے ذاتی مسودات
 جیک لندن کی حیات اور تخلیقی ورثہ

حوالہ جات 

1876ء کی پیدائشیں
1916ء کی وفیات
امریکی مرد ناول نگار
امریکی ملاح
امریکی ملحدین
اوکلینڈ، کیلیفورنیا کے مصنفین
بیسویں صدی کے امریکی ناول نگار
پیچش سے اموات
پیڈمونٹ، کیلیفورنیا کی شخصیات
جامعہ کیلیفورنیا، برکلی کے فضلا
سان فرانسسکو، کیلیفورنیا کے مصنفین
گلین ایلن، کیلیفورنیا کی شخصیات
ماہرین اصلاح نسل
بیسویں صدی کے امریکی مرد مصنفین
امریکی ماہرین اصلاح نسل
امریکی سفر نامہ نگار